ਕ੍ਰਿਸਟੀਨ ਬਰਾਊਨ

ਕ੍ਰਿਸਟੀਨ ਬ੍ਰਾਊਨ (ਅੰਗ੍ਰੇਜ਼ੀ ਵਿੱਚ: Christine Brown; ਜਨਮ ਸਤੰਬਰ 1938) ਇੱਕ ਭਾਰਤੀ ਟਰੈਕ-ਐਂਡ-ਫੀਲਡ ਐਥਲੀਟ ਹੈ। ਉਸਨੇ 1954 ਦੀਆਂ ਏਸ਼ੀਆਈ ਖੇਡਾਂ ਵਿੱਚ 4×100 ਮੀਟਰ ਰੀਲੇਅ ਵਿੱਚ ਸੋਨੇ ਦਾ ਤਗਮਾ ( ਸਟੈਫੀ ਡੀ'ਸੂਜ਼ਾ, ਵਾਇਲੇਟ ਪੀਟਰਸ ਅਤੇ ਮੈਰੀ ਡੀ'ਸੂਜ਼ਾ ਨਾਲ) ਅਤੇ 100 ਮੀਟਰ ਵਿੱਚ ਕਾਂਸੀ ਦਾ ਤਗਮਾ ਜਿੱਤਿਆ। ਇਹ ਏਸ਼ੀਆਈ ਖੇਡਾਂ ਵਿੱਚ ਕਿਸੇ ਭਾਰਤੀ ਮਹਿਲਾ ਟੀਮ ਦਾ ਪਹਿਲਾ ਸੋਨ ਤਗਮਾ ਸੀ। ਮੈਰੀ ਡਿਸੂਜ਼ਾ, ਪੈਟ ਮੈਂਡੋਂਕਾ, ਬਾਨੋ ਗੁਲਜ਼ਾਰ ਅਤੇ ਰੋਸ਼ਨ ਮਿਸਤਰੀ ਨੇ 1951 ਵਿੱਚ ਇਸੇ ਈਵੈਂਟ ਵਿੱਚ ਚਾਂਦੀ ਦਾ ਤਗਮਾ ਜਿੱਤਿਆ ਸੀ।

1953 ਵਿੱਚ ਬੰਗਲੌਰ ਵਿੱਚ ਹੋਏ ਇੰਟਰ ਸਕੂਲ ਐਥਲੈਟਿਕਸ ਮੁਕਾਬਲੇ ਵਿੱਚ, ਬ੍ਰਾਊਨ, ਜੋ ਉਸ ਸਮੇਂ ਬਾਲਡਵਿਨ ਗਰਲਜ਼ ਹਾਈ ਸਕੂਲ ਦੀ ਪੰਦਰਾਂ ਸਾਲਾਂ ਦੀ ਵਿਦਿਆਰਥਣ ਸੀ, ਨੇ 17' 4" ਦੀ ਛਾਲ ਮਾਰ ਕੇ ਰਾਸ਼ਟਰੀ ਲੰਬੀ ਛਾਲ ਦਾ ਰਿਕਾਰਡ ਤੋੜਿਆ ਅਤੇ 12.4 ਸਕਿੰਟ ਦੇ 100 ਮੀਟਰ ਰਿਕਾਰਡ ਦੀ ਬਰਾਬਰੀ ਕੀਤੀ।Indian Express, 29 August, 1953Indian Express, 30 August, 1953 ਉਹ ਬੰਬਈ ਦੇ ਇੱਕ ਐਂਗਲੋ-ਇੰਡੀਅਨ ਪਰਿਵਾਰ ਨਾਲ ਸਬੰਧਤ ਸੀ।

 ਹਵਾਲੇ 

ਸ਼੍ਰੇਣੀ:ਐਂਗਲੋ-ਭਾਰਤੀ ਲੋਕ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1938
ਸ਼੍ਰੇਣੀ:ਅਥਲੀਟ